PERIUDHA E TRETË                                  GJUHË SHQIPE    
EMЁR_____________________                        TEZA III
MBIEMЁR__________________                             KLASA X-____

(Fragmenti i mëposhtëm është marrë nga romani “Kronikë në gur” i Ismail Kadaresë. Në këtë pjesë, autori përshkruan natyrën, mjedisin dhe sternën si qendër të përjetimeve të rrëfimtarit gjatë një nate të stuhishme. Përmes figurave të pasura artistike dhe personifikimeve krijohet një atmosferë e ngarkuar me tension, frikë dhe simbolikë. Shtëpia ku zhvillohen ngjarjet është frymëzuar nga shtëpia e lindjes së Ismail Kadaresë në Gjirokastër, e cila është një monument i rëndësishëm i trashëgimisë kulturore dhe është restauruar me mbështetjen e UNESCO-s dhe të ministrisë së Kulturës). 
Sterna gjatë furtunës
Përjashta nata dimërore kishte mbështjellë çdo gjë me ujëra, mjegull dhe erë. Duke futur kryet nën mbulesë, dëgjoja mbyturazi zhurmën monotone të pikave të shiut mbi pullazin e madh të shtëpisë sonë.
E merrja me mend se si pikat e panumërta rokulliseshin tani në pllakat e pjerrëta, duke shpejtuar të binin sa më parë në tokë, që pastaj të avulloheshin dhe të ngjiteshin prapë atje lart, në qiellin e bardhë. Ato nuk e dinin se në strehët e pullazit i priste një grackë e panjohur, lugu prej lamarine. Pikërisht në çastin kur bëheshin gati të kërcenin nga streha në tokë, pikat e shiut gjendeshin befas në lugun e ngushtë, bashkë me mijëra e mijëra shoqe të tjera, që pyesnin të frikësuara: “Ku po shkojmë kështu, ku po na çojnë?” dhe, pa e mbledhur veten mirë nga ky vrap i çmendur, binin befas në një burg të thellë e të errët, në sternën e shtëpisë sonë.
Por tani për tani ato nuk dinin asgjë. Tani ato vraponin tërë gaz e bujë nëpër pllakat e gurta dhe, vetëm unë me kryet nën velenxë ua qaja hallin.
Kur shirat vazhdonin tri-katër ditë rresht, im atë e shkëpuste lugun, që sterna të mos mbushej më tepër se ç'duhej. Sterna ishte e madhe. Ajo shtrihej pothuaj nën gjithë sipërfaqen që zinte shtëpia jonë dhe në qoftë se shpërthente mund të përmbyste në fillim kubenë dhe pastaj të shkallmonte krejt themelet e shtëpisë, sepse qyteti ynë ishte i pjerrët, dhe në këtë qytet mund të ndodhte çdo gjë.
Ndjeva një rrëqethje në trup dhe u kapa pas rrobave të gjyshes. Ajo më vuri dorën në kokë. Porta e jashtme dhe e brendshme dridheshin nga era.
Unë iu afrova grykës dhe vështrova poshtë. Errësirë. Errësirë dhe frikë.
Auu - ia bëra me zë të butë. Por sterna nuk m'u përgjigj. Ishte hera e parë që nuk më përgjigjej. Unë e doja shumë sternën dhe shpesh i flisja gjithfarë gjërash, duke u përkulur në grykën e saj. Ajo kishte qenë gjithmonë e gatshme të më përgjigjej me atë zërin e saj të zvargur e të thellë...
Auu, - ia bëra prapë, por ajo përsëri heshti. Kjo donte të thoshte se ishte egërsuar shumë.
Jashtë ulërinte furtuna, tymtarët rënkonin si të gjallë dhe unë mendoja se si nën themelet e shtëpisë sonë nuk ishte toka e fortë dhe e sigurt, por uji i zi, i pabesë i sternës.
Për pyetjet 1-5 rrethoni alternativën e saktë:
1.   Çfarë përshkruan autori në këtë fragment?                                                          1 pikë
A. një ngjarje historike                                                                    
B. një udhëtim
C. natyrën, mjedisin dhe përjetimet e rrëfimtarit gjatë një nate të stuhishme. 
D. jetën e qytetit
                                 
2. Kohezioni i këtij fragmenti sigurohet kryesisht përmes:                                         1 pikë
A.  përdorimit të referencës (përemrave), lidhëzave dhe përsëritjes. 
B. renditjes kronologjike të ngjarjeve.
C.  dialogut ndërmjet personazheve.
D.  ndryshimit të vazhdueshëm të temës.

3. Në fjalinë “Përjashta nata dimërore kishte mbështjellë çdo gjë me ujëra, mjegull dhe erë", trajta ujëra është përdorur:                                                                                      1 pikë
A. për të shprehur një sasi                             B.  për arsye stilistike.
C. sepse vjen pas numërorit.                         D. për të treguar një pjesë të trupit.

4. Për të shkruar saktë të dhënat bibliografike të fragmentit të marrë nga vepra e Ismail Kadaresë, cila nga alternativat e mëposhtme është e saktë?                                                 1 pikë
A. Ismail Kadare: Kronikë në gur, Tiranë, Onufri.         
B. Kadare, Ismail., Kronikë në gur, Tiranë, 1971.
C. KADARE, Ismail, Kronikë në gur, 2008                           
D. Ismail Kadare Kronikë në gur, Tiranë. 1971

5. a) Cila klasë fjalësh mbizotëron në fragment dhe kontribuon në ndërtimin e përshkrimit?
                                                                                                                                            1 pikë                                         
A. Foljet       B. Mbiemrat             C. Përemrat                        D. Numërorët
5. b) Shpjegoni funksionin e kësaj klase fjalësh në ndërtimin e përshkrimit.                   1 pikë                                                                                                                                                                        _____________________________________________________________________________________________________________________________________________________
6.  Duke u mbështetur në fragment, identifikoni elementet e situatës së komunikimit.    2 pikë                                      
Dërguesi________________________________	
Referenti________________________________

7. Shpjegoni si sigurohet koherenca në këtë fragment. Në përgjigjen tuaj mbështetuni në mënyrën se si lidhen përshkrimet e natyrës, të mjedisit dhe të gjendjes emocionale të rrëfimtarit.                                                                                                                             2 pikë
_________________________________________________________________________________________________________________________________________________________________________________________________________________________________
8. Identifikoni dy shqisa që aktivizon autori në këtë përshkrim. Shpjegoni si ndihmojnë ato në krijimin e atmosferës së fragmentit.                                                                              3 pikë                                      
______________________________________________________________________________________________________________________________________________________________________________________________________________________________________________________9. a.) Gjeni dy figura stilistike të përdorura në fragment. b.) Shpjegoni si ndihmojnë ato në krijimin e një përshkrimi të gjallë dhe të atmosferës së fragmentit.                                  4 pikë                     
__________________________________________________________________________________________________________________________________________________________________________________________________________________________________________________________________________________________________________
10. Lexoni pjesën: “Auu - ia bëra me zë të butë. Por sterna nuk m'u përgjigj. Ishte hera e parë që nuk më përgjigjej... Auu, - ia bëra prapë, por ajo përsëri heshti.”    
a.) Cila nga format e ligjërimit është përdorur në këtë pjesë? Argumentoni përgjigjen. b.) Rishkruajeni pjesën duke e kthyer në dialog, duke zbatuar rregullat e drejtshkrimit dhe të pikësimit në dialog.                                                                                                            4 pikë                 
_______________________________________________________________________________________________________________________________________________________________________________________________________________________________________________________________________________________________________________________________________________________________________________________    

11. Si lidhet përshkrimi i natyrës dhe i mjedisit me gjendjen emocionale të rrëfimtarit? Ilustrojeni mendimin me një shembull nga fragmenti.                                                         3 pikë
_________________________________________________________________________________________________________________________________________________________________________________________________________________________________

12. Sterna është elementi qendror i këtij fragmenti. Çfarë kuptimi simbolik merr ajo? Argumentoni përgjigjen.                                                                                                       2 pikë
_________________________________________________________________________________________________________________________________________________________________________________________________________________________________13. a) Në fjalinë: “… dhe në këtë qytet mund të ndodhte çdo gjë.” Kthejeni fjalinë në numrin shumës, duke bërë përshtatjen e emrit të dygjinishëm dhe të fjalëve që e shoqërojnë.     2 pikë                                                                   
____________________________________________________________________________________________________________________________________________________________________

b) b) Në fjalinë e fundit të hyrjes ka një gabim drejtshkrimor. Rishkruajeni fjalinë duke korrigjuar gabimin.                                                                                                               1 pikë
“… e cila është një monument i rëndësishëm i trashëgimisë kulturore dhe është restauruar me mbështetjen e UNESCO-s dhe të ministrisë së Kulturës.”
____________________________________________________________________________________________________________________________________________________________________
14. Në fjalinë: “Ndjeva një rrëqethje në trup dhe u kapa pas rrobave të gjyshes.” a.) Gjeni emrin prejfoljor dhe tregoni foljen prej së cilës është formuar. b.) Çfarë vlere i jep përdorimi i këtij emri prejfoljor përshkrimit?                                                                                       3 pikë
______________________________________________________________________________________________________________________________________________________________________________________________________________________________________________________
15. Shkruani një mesazh të shkurtër (2–3 fjali) me të cilin do të qetësonit rrëfimtarin gjatë natës së stuhishme. Përdorni një gjuhë mbështetëse dhe inkurajuese.                                         3 pikë
________________________________________________________________________________________________________________________________________________________________________________________________________________________________

Skema e vlerësimit

Për pyetjet 1-5 rrethoni alternativën e saktë:

1.   Çfarë përshkruan autori në këtë fragment?                                                          1 pikë
A. një ngjarje historike                                                                    
B. një udhëtim
C. natyrën, mjedisin dhe përjetimet e rrëfimtarit gjatë një nate të stuhishme. 
D. jetën e qytetit
                                 
2. Kohezioni i këtij fragmenti sigurohet kryesisht përmes:                                         1 pikë
A.  përdorimit të referencës (përemrave), lidhëzave dhe përsëritjes. 
B. renditjes kronologjike të ngjarjeve.
C.  dialogut ndërmjet personazheve.
D.  ndryshimit të vazhdueshëm të temës.

3. Në fjalinë “Përjashta nata dimërore kishte mbështjellë çdo gjë me ujëra, mjegull dhe erë", trajta ujëra është përdorur:                                                                                      1 pikë
A. për të shprehur një sasi                             B.  për arsye stilistike.
C. sepse vjen pas numërorit.                         D. për të treguar një pjesë të trupit.

4. Për të shkruar saktë të dhënat bibliografike të fragmentit të marrë nga vepra e Ismail Kadaresë, cila nga alternativat e mëposhtme është e saktë?                                                 1 pikë

A. Ismail Kadare: Kronikë në gur, Tiranë, Onufri.         
B. Kadare, Ismail., Kronikë në gur, Tiranë, 1971.
C. KADARE, Ismail, Kronikë në gur, 2008                           
D. Ismail Kadare Kronikë në gur, Tiranë. 1971


5. a) Cila klasë fjalësh mbizotëron në fragment dhe kontribuon në ndërtimin e përshkrimit? 
                                                                                                                                            1 pikë                                         
A. Foljet       B. Mbiemrat             C. Përemrat                        D. Numërorët

5. b) Shpjegoni funksionin e kësaj klase fjalësh në ndërtimin e përshkrimit.                   1 pikë                                                                                                                                                                        

Mbiemrat e pasurojnë përshkrimin, e bëjnë atë më të gjallë dhe më të qartë, ndihmojnë në krijimin e figurës së mjedisit dhe të atmosferës, si edhe shprehin cilësitë e objekteve ose dukurive të përshkruara.
(Pranohen edhe përgjigje të tjera që shprehin të njëjtin kuptim (p.sh. se mbiemrat konkretizojnë përshkrimin, krijojnë tablo të qarta ose forcojnë ngarkesën emocionale të fragment).

Pikëzimi

· Shpjegon saktë funksionin e mbiemrave në ndërtimin e përshkrimit→ 1pikë

6. Duke u mbështetur në fragment, identifikoni elementet e situatës së komunikimit.     2 pikë                                      

Dërguesi: Rrëfimtari (ose autori, përmes rrëfimtarit në vetën e parë).
Referenti: Nata e stuhishme, natyra, mjedisi (sterna) dhe përjetimet e rrëfimtarit.

Pikëzimi

· Përcakton saktë dërguesin. → 1 pikë
· Përcakton saktë referentin. → 1 pikë


7. Shpjegoni si sigurohet koherenca në këtë fragment. Në përgjigjen tuaj mbështetuni në mënyrën se si lidhen përshkrimet e natyrës, të mjedisit dhe të gjendjes emocionale të rrëfimtarit.                                                                                                                             2 pikë
Koherenca e fragmentit sigurohet nga lidhja logjike e përshkrimeve të natyrës, të mjedisit dhe të gjendjes shpirtërore të rrëfimtarit. Të gjitha lidhen me të njëjtën temë: natën e stuhishme, sternën dhe përjetimet e rrëfimtarit. Kjo lidhje logjike krijon një tërësi kuptimore dhe një atmosferë të vetme tensioni, frike dhe misteri.
Pikëzimi

· Shpjegon se koherenca sigurohet nga lidhja logjike e përshkrimeve→ 1 pikë
· Argumenton duke iu referuar natyrës, mjedisit dhe gjendjes emocionale të rrëfimtarit→ 1 pikë

8. Identifikoni dy shqisa që aktivizon autori në këtë përshkrim. Shpjegoni si ndihmojnë ato në krijimin e atmosferës së fragmentit.                                                                              3 pikë                                      
Autori aktivizon:
· shqisën e të dëgjuarit (dëgjoja mbyturazi zhurmën monotone të pikave të shiut, Jashtë ulërinte furtuna);
· shqisën e të parit (Errësirë. Errësirë dhe frikë., Përjashta nata dimërore...);
· shqisa e të prekurit (Ndjeva një rëqethje në trup.).

Përdorimi i këtyre shqisave e bën përshkrimin më të gjallë dhe ndihmon në krijimin e atmosferës së natës së stuhishme, duke e bërë lexuesin ta përjetojë më afër mjedisin dhe gjendjen emocionale të rrëfimtarit.

Pikëzimi
- Identifikon saktë një shqisë dhe e ilustron me një shembull nga teksti → 1 pikë
- Identifikon saktë një shqisë dhe e ilustron me një shembull nga teksti → 1 pikë
- Shpjegon funksionin e tyre në krijimin e atmosferës→ 1 pikë

9. a.) Gjeni dy figura stilistike të përdorura në fragment. b.) Shpjegoni si ndihmojnë ato në krijimin e një përshkrimi të gjallë dhe të atmosferës së fragmentit.                                  4 pikë                     
Dy figura stilistike të përdorura në fragment (shembuj):
Personifikimin ...pikat e shiut pyesnin të frikësuara: Ku po shkojmë kështu, ku po na çojnë; Sterna nuk m'u përgjigj; Jashtë ulërinte furtuna.
Epitetin nata dimërore; zhurmën monotone; burg të thellë e të errët uji i zi, i pabesë
Pranohen edhe figura të tjera të argumentuara saktë, si: 
krahasimi tymtarët rënkonin si të gjallë; 
metafora 

b) Shpjegimi Figurat stilistike e bëjnë përshkrimin më të gjallë, më shprehës dhe më emocionues. Personifikimi i jep natyrës dhe sternës tipare njerëzore, ndërsa epitetet forcojnë atmosferën e natës së stuhishme, duke krijuar ndjenja frike, tensioni dhe misteri.

Pikëzimi
· Gjen figurën e parë letrare me shembull→ 1 pikë
· Gjen figurën e dytëë letrare me shembull→ 1 pikë
· Shpjegon funksionin e figurave në krijimin e përshkrimit→ 1 pikë
· Shpjegon ndikimin e tyre në krijimin e atmosferës së fragmentit→ 1 pikë
10. Lexoni pjesën: “Auu - ia bëra me zë të butë. Por sterna nuk m'u përgjigj. Ishte hera e parë që nuk më përgjigjej... Auu, - ia bëra prapë, por ajo përsëri heshti.”    
a.) Cila nga format e ligjërimit është përdorur në këtë pjesë? Argumentoni përgjigjen. b.) Rishkruajeni pjesën duke e kthyer në dialog, duke zbatuar rregullat e drejtshkrimit dhe të pikësimit në dialog.                                                                                                            4 pikë                 
a) Është përdorur monologu, sepse flet vetëm rrëfimtari dhe shpreh mendimet e ndjenjat e tij. Nuk ka shkëmbim replikash ndërmjet dy bashkëbiseduesve.

Pikëzimi

· Përcakton saktë formën e ligjërimit (monolog) → 1 pikë
· Argumenton se mungon shkëmbimi i replikave dhe flet vetëm rrëfimtari → 1 pikë

b) – Auu... – ia bëra me zë të butë.
– Mos ki frikë, – m'u përgjigj sterna.
– Pse nuk më flet si më parë?
– Ujërat e furtunës më kanë trazuar.
Pranohen edhe variante të tjera dialogu, nëse ruajnë kuptimin e fragmentit, përmbajnë shkëmbim replikash dhe respektojnë rregullat e drejtshkrimit dhe të pikësimit.
Pikëzimi

· E shndërron monologun në dialog duke krijuar shkëmbim replikash→ 1 pikë
· Zbaton drejt rregullat e drejtshkrimit dhe të pikësimit të dialogut 1 pikë

11. Si lidhet përshkrimi i natyrës dhe i mjedisit me gjendjen emocionale të rrëfimtarit? Ilustrojeni me një shembull nga teksti.                                                                                3 pikë
Përshkrimi i natyrës dhe i mjedisit pasqyron gjendjen emocionale të rrëfimtarit. Nata dimërore, mjegulla, era dhe zhurma e shiut krijojnë një mjedis të zymtë e kërcënues, që përforcon ndjenjat e frikës, pasigurisë dhe ankthit të tij. Po kështu, heshtja e papritur e sternës dhe errësira përreth e bëjnë rrëfimtarin të ndihet i vetmuar dhe i pasigurt.
Shembuj:
· “Përjashta nata dimërore kishte mbështjellë çdo gjë me ujëra, mjegull dhe erë."”
· “Errësirë. Errësirë dhe frikë.”
· “Jashtë ulërinte furtuna...”

Pikëzimi
· Shpjegon se përshkrimi i natyrës dhe i mjedisit pasqyron gjendjen emocionale të rrëfimtarit. → 1 pikë
· Argumenton se si elementet e përshkrimit (nata, mjegulla, era, heshtja e sternës etj.) përforcojnë ndjenjat e frikës, ankthit, pasigurisë ose vetmisë→ 1 pikë
· Ilustron përgjigjen me një shembull nga fragmenti→ 1 pikë

12. Sterna është elementi qendror i këtij fragmenti. Çfarë kuptimi simbolik merr ajo? Argumentoni përgjigjen.                                                                                                       2 pikë
Në këtë fragment, sterna merr një kuptim simbolik, sepse nuk paraqitet vetëm si një pjesë e mjedisit, por si një hapësirë e misterit, e rrezikut dhe e së panjohurës. Ajo pasqyron frikën dhe ankthin e rrëfimtarit përballë forcës së natyrës dhe bëhet simbol i rrezikut që fshihet pas pamjes së zakonshme të botës.
(Mund të pranohen edhe interpretime të tjera të argumentuara mirë, si: simbol i forcës së natyrës, i pasigurisë, i botës së panjohur ose i botës së brendshme të rrëfimtarit.)
Pikëzimi 

· Shpjegon kuptimin simbolik të sternës→ 1 pikë
· Argumenton përgjigjen duke iu referuar fragmentit→ 1 pikë
13. a) Në fjalinë: “… dhe në këtë qytet mund të ndodhte çdo gjë.” Kthejeni fjalinë në numrin shumës, duke bërë ndryshimet e duhura.                                                               2 pikë                
“...dhe në këto qytete mund të ndodhte çdo gjë.”

Pikëzimi 

- Kthen saktë emrin e dygjinishëm në numrin shumës (qytet → qytete) → 1 pikë
- Përshtat përemrin me emrin (këtë→këto) → 1 pikë

b) Në fjalinë e fundit të hyrjes ka një gabim drejtshkrimor. Rishkruajeni fjalinë duke korrigjuar gabimin.                                                                                                                               1 pikë

“… e cila është një monument i rëndësishëm i trashëgimisë kulturore dhe është restauruar me mbështetjen e UNESCO-s dhe të Ministrisë së Kulturës.”

Pikëzimi
· E korrigjon saktë ministrisë në Ministrisë. → 1 pikë


14. Në fjalinë: “Ndjeva një rrëqethje në trup dhe u kapa pas rrobave të gjyshes.” a.) Gjeni emrin prejfoljor dhe tregoni foljen prej së cilës është formuar. b.) Çfarë vlere i jep përdorimi i këtij emri prejfoljor përshkrimit?                                                                                       3 pikë                         

a) Emri prejfoljor: rrëqethje
Folja: rrëqeth

b) Emri prejfoljor rrëqethje emërton gjendjen e brendshme të rrëfimtarit dhe e bën përshkrimin më të përmbledhur e më shprehës. Ai ndihmon lexuesin të përjetojë më qartë frikën dhe tensionin e personazhit.

Pikëzimi

· Gjen saktë emrin prejfoljor→ 1 pikë
· Tregon foljen prej së cilës është formuar→ 1 pikë
· Shpjegon vlerën e përdorimit të emrit prejfoljor në përshkrim→ 1 pikë

15. Shkruani një mesazh të shkurtër (2–3 fjali) me të cilin do të qetësonit rrëfimtarin gjatë natës së stuhishme. Përdorni një gjuhë mbështetëse dhe inkurajuese.                                         3 pikë
Pranohen të gjitha përgjigjet kur mesazhi është në përputhje me situatën e fragmentit, përdoret një gjuhë pozitive, mbështetëse dhe inkurajuese dhe respektohet kërkesa për 2–3 fjali.
Pikëzimi

· Shkruan një mesazh të përshtatshëm me situatën e fragmentit (2–3 fjali) → 1 pikë
· Përdor gjuhë mbështetëse, pozitive dhe inkurajuese→ 1 pikë
· Shpreh qartë dhe në mënyrë të saktë mendimin, duke respektuar normën gjuhësore→ 1 pikë

TABELË E DETAJUAR NË NDIHMË TË MËSUESIT
	Kompetenca lëndore
	Rezultati i të nxënit
	Aftësia që vlerësohet
	Nr. Pyetjes/ Pikët
	Niveli i pyetjes
	Përgjigjja model

	Të lexuarit e teksteve të ndryshme.
	identifikon objektin e përshkrimit.
	Identifikon informacionin kryesor dhe dallon objektin e përshkrimit në tekst.
	Pyetja 1/ 1Pikë
	Niveli II
(Njohje – Kuptim)

	C. natyrën, mjedisin dhe përjetimet e rrëfimtarit gjatë një nate të stuhishme.

	Përdorimi i drejtë i gjuhës.
	dallon mjetet e kohezionit gramatikor dhe leksikor; 
identifikon rolin e tyre në lidhjen e pjesëve të tekstit.
	Identifikon mjetet e kohezionit në tekst.
	Pyetja 2/1 Pikë
	Niveli II (Njohje – Kuptim)
	A. Kohezioni i këtij fragmenti sigurohet kryesisht përmes:

	Përdorimi i drejtë i gjuhës
	dallon trajtat e shumësit të emrave; 
shpjegon përdorimin e tyre sipas kuptimit dhe funksionit stilistik. 

	Identifikon përdorimin stilistik të trajtave të shumësit.

	Pyetja 3/ 1Pikë
	Niveli II (Kuptim)
	B. për arsye stilistike.

	Përdorimi i drejtë i gjuhës
	Dallon dhe zbaton rregullat bazë të shkrimit të bibliografisë.
	Identifikon shkrimin e saktë të një zëri bibliografik.
	Pyetja 4/ 1Pikë
	Niveli II (Njohje-Kuptim)
	B. Kadare, Ismail., Kronikë në gur, Tiranë, 1971.

	Të lexuarit e teksteve të ndryshme.
	dallon klasën e fjalëve

	Identifikon klasat e fjalëve dhe shpjegon rolin e tyre në ndërtimin e tekstit përshkrues
	Pyetja 5 a/ 1Pikë
	Niveli II (Njohje)
	B. Mbiemrat

	Të lexuarit e teksteve të ndryshme.
	Shpjegon funksionin e klasave të fjalëve në ndërtimin e teksteve sipas qëllimit komunikues.
	Analizon rolin e mjeteve gjuhësore në krijimin e kuptimit dhe të efektit stilistik të tekstit.
	Pyetja 5 b/ 1Pikë
-Shpjegon saktë funksionin e mbiemrave në ndërtimin e përshkrimit→ 1pikë
	Niveli III (Analizë)
	Mbiemrat e pasurojnë përshkrimin, e bëjnë atë më të gjallë dhe më të qartë, ndihmojnë në krijimin e figurës së mjedisit dhe të atmosferës, si edhe shprehin cilësitë e objekteve ose dukurive të përshkruara.
(Pranohen edhe përgjigje të tjera që shprehin të njëjtin kuptim (p.sh. se mbiemrat konkretizojnë përshkrimin, krijojnë tablo të qarta ose forcojnë ngarkesën emocionale të fragment).

	Të lexuarit e teksteve të ndryshme.
	 identifikon elementet e skemës së komunikimit; 
 
	Identifikon elementet e situatës së komunikimit.
	Pyetja 6/ 2 Pikë
-Përcakton saktë dërguesin. → 1 pikë
-Përcakton saktë referentin. → 1 pikë
	Niveli II

(Identifikim – Zbatim i njohurive)
	Dërguesi: Rrëfimtari (ose autori, përmes rrëfimtarit në vetën e parë).
Referenti: Nata e stuhishme, natyra, mjedisi (sterna) dhe përjetimet e rrëfimtarit.

	Përdorimi i drejtë i gjuhës
	shpjegon mënyrën si realizohet koherenca në një tekst;
lidh organizimin e ideve me temën dhe atmosferën e fragmentit.
	Analizon organizimin logjik të tekstit.
	Pyetja 7/ 2 Pikë
-Shpjegon se koherenca sigurohet nga lidhja logjike e përshkrimeve→ 1 pikë
-Argumenton duke iu referuar natyrës, mjedisit dhe gjendjes emocionale të rrëfimtarit→ 1 pikë
	Niveli III (Analizë)
	Koherenca e fragmentit sigurohet nga lidhja logjike e përshkrimeve të natyrës, të mjedisit dhe të gjendjes shpirtërore të rrëfimtarit. Të gjitha lidhen me të njëjtën temë: natën e stuhishme, sternën dhe përjetimet e rrëfimtarit. Kjo lidhje logjike krijon një tërësi kuptimore dhe një atmosferë të vetme tensioni, frike dhe misteri.

	Të lexuarit e teksteve të ndryshme.
	dallon përdorimin e perceptimeve shqisore në tekstin përshkrues;
shpjegon rolin e tyre në ndërtimin e atmosferës.
	Identifikon dhe shpjegon funksionin e elementeve përshkruese.
	Pyetja 8/ 3 Pikë
 -Identifikon saktë një shqisë dhe e ilustron me një shembull nga teksti→ 1 pikë
- Identifikon saktë një shqisë dhe e ilustron me një shembull nga teksti→ 1 pikë
- Shpjegon funksionin e tyre në krijimin e atmosferës→ 1 pikë
	Niveli III (Analizë)
	Autori aktivizon, për shembull:
shqisën e të dëgjuarit ("dëgjoja mbyturazi zhurmën monotone të pikave të shiut", "Jashtë ulërinte furtuna"); 
shqisën e të parit ("Errësirë. Errësirë dhe frikë.", "Përjashta nata dimërore..."). 
Mund të pranohet edhe:
shqisa e të prekurit ("Ndjeva një rëqethje në trup."). 
Përdorimi i këtyre shqisave e bën përshkrimin më të gjallë dhe ndihmon në krijimin e atmosferës së natës së stuhishme, duke e bërë lexuesin ta përjetojë më afër mjedisin dhe gjendjen emocionale të rrëfimtarit.

	Të lexuarit e teksteve të ndryshme.
	identifikon figurat letrare në një tekst përshkrues;
shpjegon funksionin e tyre në ndërtimin e përshkrimit dhe të atmosferës artistike.
	Identifikon, analizon dhe interpreton funksionin e figurave letrare në tekst.
	Pyetja 9/4 Pikë
Gjen figurën e parë letrare me shembull→ 1 pikë
Gjen figurën e dytëë letrare me shembull→ 1 pikë
Shpjegon funksionin e figurave në krijimin e përshkrimit→ 1 pikë
Shpjegon ndikimin e tyre në krijimin e atmosferës së fragmentit→ 1 pikë

	9.a Niveli II
(Identifikim)

dhe 
9.b
Niveli III
(Analizë)
	Nxënësi mund të gjejë, p.sh.: Personifikimin ...pikat e shiut pyesnin të frikësuara: Ku po shkojmë kështu, ku po na çojnë; Sterna nuk m'u përgjigj; Jashtë ulërinte furtuna.
Epitetin nata dimërore; zhurmën monotone; burg të thellë e të errët uji i zi, i pabesë
Pranohen edhe figura të tjera të argumentuara saktë, si: krahasimi tymtarët rënkonin si të gjallë; apo metafora 
b) Shpjegimi Figurat letrare e bëjnë përshkrimin më të gjallë, më shprehës dhe më emocionues. Personifikimi i jep natyrës dhe sternës tipare njerëzore, ndërsa epitetet forcojnë atmosferën e natës së stuhishme, duke krijuar ndjenja frike, tensioni dhe misteri.

	Përdorimi i drejtë i gjuhës
	dallon monologun nga dialogu; 
argumenton tiparet e secilës formë të ligjërimit; 
zbaton rregullat e drejtshkrimit dhe të pikësimit gjatë shndërrimit të monologut në dialog.
	Identifikon, argumenton dhe krijon.
	Pyetja 10/4 Pikë
A.Përcakton saktë formën e ligjërimit (monolog) → 1 pikë
Argumenton se mungon shkëmbimi i replikave dhe flet vetëm rrëfimtari → 1 pikë


E shndërron monologun në dialog duke krijuar shkëmbim replikash→ 1 pikë
Zbaton drejt rregullat e drejtshkrimit dhe të pikësimit të dialogut 1 pikë
	a) Niveli III
(Analizë)

Niveli IV

(Krijim)

	a) Është përdorur monologu, sepse flet vetëm rrëfimtari dhe shpreh mendimet e ndjenjat e tij.  Nuk ka shkëmbim replikash ndërmjet dy bashkëbiseduesve.
Pranohen edhe variante të tjera dialogu, nëse ruajnë kuptimin e fragmentit, përmbajnë shkëmbim replikash dhe respektojnë rregullat e drejtshkrimit dhe të pikësimit.

	Të lexuarit e teksteve të ndryshme.
	Analizon lidhjen midis elementeve përshkruese dhe gjendjes emocionale të personazhit, duke e mbështetur interpretimin me shembuj nga teksti.
	Analizon mënyrën se si elementet gjuhësore dhe stilistike ndërtojnë kuptimin dhe efektin artistik të tekstit.
	Pyetja 11/3 Pikë
Shpjegon se përshkrimi i natyrës dhe i mjedisit pasqyron gjendjen emocionale të rrëfimtarit→ 1 pikë
- Argumenton se si elementet e përshkrimit (nata, mjegulla, era, heshtja e sternës etj.) përforcojnë ndjenjat e frikës, ankthit, pasigurisë ose vetmis→ 1 pikë
- Ilustron përgjigjen me një shembull nga fragmenti→ 1 pikë

	Niveli III
(Analizë)

	Përshkrimi i natyrës dhe i mjedisit pasqyron gjendjen emocionale të rrëfimtarit. Nata dimërore, mjegulla, era dhe zhurma e shiut krijojnë një mjedis të zymtë e kërcënues, që përforcon ndjenjat e frikës, pasigurisë dhe ankthit të tij. Po kështu, heshtja e papritur e sternës dhe errësira përreth e bëjnë rrëfimtarin të ndihet i vetmuar dhe i pasigurt.

	Të lexuarit e teksteve të ndryshme.
	interpreton elementet simbolike në një tekst letrar; 
argumenton interpretimin duke u mbështetur në tekst. 

	Interpreton dhe argumenton kuptimin simbolik të një elementi artistik.
	Pyetja 12/2 Pikë
-Shpjegon kuptimin simbolik të sternës→ 1 pikë
-	Argumenton përgjigjen duke iu referuar fragmentit→ 1 pikë
	Niveli IV
(Interpretim – Vlerësim)


	Në këtë fragment, sterna merr një kuptim simbolik, sepse nuk paraqitet vetëm si një pjesë e mjedisit, por si një hapësirë e misterit, e rrezikut dhe e së panjohurës. Ajo pasqyron frikën dhe ankthin e rrëfimtarit përballë forcës së natyrës dhe bëhet simbol i rrezikut që fshihet pas pamjes së zakonshme të botës.
(Mund të pranohen edhe interpretime të tjera të argumentuara mirë, si: simbol i forcës së natyrës, i pasigurisë, i botës së panjohur ose i botës së brendshme të rrëfimtarit.)


	Përdorimi i drejtë i gjuhës
	identifikon emrat e dygjinishëm dhe zbaton rregullat e përshtatjes së tyre në numrin shumës.; përshtat fjalët shoqëruese sipas ndryshimit të gjinisë gramatikore.

	Zbaton rregullat morfologjike dhe sintaksore në një situatë konkrete gjuhësore.
	Pyetja 13 a)/2 Pikë
- Kthen saktë emrin e dygjinishëm në numrin shumës (qytet → qytete) → 1 pikë
- Përshtat përemrin me emrin (këtë→këto) → 1 pikë
	Niveli II
(Zbatim)

	“...dhe në këto qytete mund të ndodhte çdo gjë.”



	Përdorimi i drejtë i gjuhës
	Zbaton rregullat e drejtshkrimit për përdorimin e shkronjës së madhe në emërtimet zyrtare të institucioneve.
	Zbaton rregullat e drejtshkrimit të shkronjës së madhe.
	Pyetja 13 b)/1 Pikë
-	E korrigjon saktë ministrisë në Ministrisë. → 1 pikë
	Niveli II
(Zbatim)

	“… e cila është një monument i rëndësishëm i trashëgimisë kulturore dhe është restauruar me mbështetjen e UNESCO-s dhe të Ministrisë së Kulturës.”


	Përdorimi i drejtë i gjuhës
	identifikon emrat prejfoljorë; 
 shpjegon mënyrën e formimit të tyre; 
interpreton funksionin e tyre në ndërtimin e përshkrimit.
	Identifikon, analizon dhe shpjegon funksionin e një dukurie gjuhësore në tekst.
	Pyetja 14/ 3 Pikë
Gjen saktë emrin prejfoljor→ 1 pikë
Tregon foljen prej së cilës është formuar→ 1 pikë
Shpjegon vlerën e përdorimit të emrit prejfoljor në përshkrim→ 1 pikë

	a) Niveli II
(Zbatim)

b) Niveli III
(Zbatim – Analizë)

	a) Emri prejfoljor: rrëqethje
Folja: rrëqeth
b). Emri prejfoljor "rrëqethje" emërton gjendjen e brendshme të rrëfimtarit dhe e bën përshkrimin më të përmbledhur e më shprehës. Ai ndihmon lexuesin të përjetojë më qartë frikën dhe tensionin e personazhit.

	Krijimi i teksteve të ndryshme;
lidhet drejtpërdrejt me temën ndërkurrikulare “Shëndeti mendor e fizik dhe siguria”
	harton mesazhe të shkurtra sipas një qëllimi të caktuar komunikimi; 
përdor gjuhë mbështetëse dhe inkurajuese në funksion të mirëqenies emocionale; 
zbaton normat e gjuhës standarde në shkrim.
	Krijon një tekst të shkurtër sipas një situate të caktuar komunikimi.
	Pyetja 15/3 Pikë
Shkruan një mesazh të përshtatshëm me situatën e fragmentit (2–3 fjali) → 1 pikë
Përdor gjuhë mbështetëse, pozitive dhe inkurajuese→ 1 pikë
Shpreh qartë dhe në mënyrë të saktë mendimin, duke respektuar normën gjuhësore→ 1 pikë
	Niveli IV
(Krijim)

	Pranohen të gjitha përgjigjet kur mesazhi është në përputhje me situatën e fragmentit, përdoret një gjuhë pozitive, mbështetëse dhe inkurajuese dhe respektohet kërkesa për 2–3 fjali.





TABELA E SPECIFIKIMEVE

	Kompetenca lëndore
	Pikët
	Rezultati i të nxënit
	Niveli II
Njohje + Kuptim
	Niveli III
Zbatim + Analizë
	Niveli IV
Vlerësim + Krijim

	Të lexuarit e teksteve të ndryshme
	
17 pikë
	-identifikon objektin e përshkrimit;
-dallon klasën e fjalëve;
-identifikon elementet e skemës së komunikimit;
-identifikon figurat letrare në një tekst përshkrues
………………………
-Shpjegon funksionin e klasave të fjalëve në ndërtimin e teksteve sipas qëllimit komunikues;
-dallon përdorimin e perceptimeve shqisore në tekstin përshkrues;
-shpjegon rolin e tyre në ndërtimin e atmosferës;
-shpjegon funksionin e   figurave letrare n në ndërtimin e përshkrimit dhe të atmosferës artistike;
- Analizon lidhjen midis elementeve përshkruese dhe gjendjes emocionale të personazhit, duke e mbështetur interpretimin me shembuj nga teksti.
…………………………..
-interpreton elementet simbolike në një tekst letrar; 
	P 1;

P 5a;
 
P 6;
 
P 9a
 







 








6 pikë
	







P 5b;

P 8;

P 9b;
 
P 11






 


9 pikë
	





















P 12

2 pikë

	Përdorimi i drejtë i gjuhës
	 15 pikë
	-dallon mjetet e kohezionit gramatikor dhe leksikor; 
- dallon trajtat e shumësit të emrave; 
- Dallon dhe zbaton rregullat bazë të shkrimit të bibliografisë;
- identifikon emrat e dygjinishëm dhe zbaton rregullat e përshtatjes së tyre në numrin shumës;
- Zbaton rregullat e drejtshkrimit për përdorimin e shkronjës së madhe në emërtimet zyrtare të institucioneve.;
- identifikon emrat prejfoljorë
………………………..
- shpjegon mënyrën si realizohet koherenca në një tekst;
-dallon monologun nga dialogu; 
-argumenton tiparet e secilës formë të ligjërim;
- interpreton funksionin e emrave prejfoljorë në ndërtimin e përshkrimit.
.……………………..
- zbaton rregullat e drejtshkrimit dhe të pikësimit gjatë shndërrimit të monologut në dialog.
	P 2; 

P 3; 

P 4;

P 13a;

P 13b; 

P 14a

















8 pikë
	















P 7; 

P 10a; 

P 14 b







5 pikë
	























P 10 b



2 pikë

	Krijimi i teksteve të ndryshme; lidhet drejtpërdrejt me temën ndërkurrikulare “Shëndeti mendor e fizik dhe siguria”
	3 pikë
	- harton mesazhe të shkurtra sipas një qëllimi të caktuar komunikimi; përdor gjuhë mbështetëse dhe inkurajuese në funksion të mirëqenies emocionale; zbaton normat e gjuhës standarde në shkrim.
	
	
	P15






3 pikë

	Pikët totale të testit
	35 Pikë
	
	14 pikë
	14 pikë
	7 pikë

	Përqindja
	100%
	
	40%
	40%
	20%



